**Alf Sommer** (født 22. april 1899 i Trondheim, død 1. januar 1963) var en norsk skuespiller og instruktør. Han debuterte i 1917 ved Trondhjems Nationale Scene, og var fra 1928 tilknyttet Det norske teatret.

I 1938 var Alf Sommer med i den første *Bør Børson-filmen*, og i 1940 spilte han med Eva Sletto og Asta Voss i den 80 min. lange filmen *Godvakker-Maren* i regi av Knut Hergel. Alf Sommer var medskribent til filmen sammen med Hergel og Einar Tveito.

Vi kan også høre ham i radiodramatiseringen av Stompa-serien: *S.T.O.M.P.A*, *Stompa slår alarm*, *Bodø går i vannet*, *Stompa pakker kofferten*, *Stompa og avskjedsgaven til lektor Tørrdal* og *Stompa: En betalende gjest*. I disse episodene gir Alf Sommer stemme til «rektor dr. phil. Caspar Wilhem Ulrichsen». Den populære serien basert på Anthony Buckeridges *Jennings*-bøker fra britiske kostskoler var mesterlig dramatisert og tilrettelagt for norske forhold av Nils-Reinhardt Christensen. På begynnelsen av 2000-tallet ble det også gjenoppdaget gamle opptak fra 1950- og 1960-tallet av den populære detektivserien *God aften, mitt navn er Cox*, og her spiller Alf Sommer rollen som «Alexander Humphrey».

Sommer var i en årrekke støttespiller i komiske roller ved Det norske teatret, både i folkekomedier og i Shakespeares og Holbergs klassiske komedier. Han spilte tittelrollen i Gogols *Revisoren* (1936) og biroller som «Harald» i Oskar Braatens *Den store barnedåpen*. Han fikk sitt gjennombrudd som karakterskuespiller i 1957 da han spilte rollen som «Ol-Kanelesa» i en dramatisering av Johan Falkbergets roman *Den fjerde nattevakt*, fulgt av tittelrollen i Strindbergs *Faderen* (1959).

I 1961 instruerte han *Den fjerde nattevakt* av Johan Falkberget på Trøndelag Teater. I 1963, samme år som han døde, hadde Alf Sommer en rolle i filmen *Elskere,* som bygget på Terje Stigens roman med samme tittel.

Alf Sommer var gift med skuespilleren Astrid Sommer.

Filmografi
----------

* 

* 1963 – *Elskere* – Mons
* 

* 1960 – *Den fjerde nattevakt* (TV)
* 

* 1946 – *Så møtes vi imorgen* – Lagersjefen
* 

* 1940 – *Godvakker-Maren* – Tore
* 

* 1939 – *Hu Dagmar* – Mentz på bua
* 

* 1939 – *Familien på Borgan* – Nils Moen
* 1938 – *Bør Børson Jr.* – Olsen, agent
* 

* 1927 – *Den glade enke i Trangvik* – Fladnes jr.

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]
2. ↑   Store norske leksikon, snl.no[Hentet fra Wikidata]
3. ↑   Freebase-data fra Google[Hentet fra Wikidata]

Eksterne lenker
---------------

* (en) Alf Sommer på Internet Movie Database Rediger på Wikidata

* (no) Alf Sommer hos Sceneweb Rediger på Wikidata

* (en) Alf Sommer hos Behind The Voice Actors Rediger på Wikidata
* Slekten Sommer fra Nes på Romerike

| * v
* d
* r
Stompa |
| --- |
| Rollefigurer (stemme) | 
* Stompa
	+ Lars Nordrum
	+ Rolf Kirkvaag jr.
	+ Ole Enger
* Bergen
	+ Sverre Hansen
	+ Thor-Erik Thorbjørnsen
* Bodø
	+ Dan Fosse
	+ Knut Eide
* Lektor Brandt
	+ Arne Lie
* Lektor Tørrdal
	+ Gisle Straume
* Nøtterø
	+ Johannes Eckhoff
	+ Didrik Arnesen
* Sørlandet
	+ Thorkild Stray
* Rektor Ulrichsen
	+ Alf Sommer
	+ Carsten Winger
* Brannsjef Mathiesen
	+ Ola Isene
* Stakan
	+ Knut Risan
* Kjakan
	+ Arne Bang-Hansen

 |
| Steder | 
* Langåsen pensjonatskole

 |
| Filmer | 
* *Stompa & Co.* (1962)
* *Stompa, selvfølgelig!* (1963)
* *Stompa forelsker seg* (1965)
* *Stompa til sjøs* (1967)

 |
| **Kategori** |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** KulturNav
 |